આમ તો શનિવાર થી જ તબિયત ખરાબ હતી. પણ જેમતેમ કરી ને દિવસ કાઢ્યો. કામ કરવું પડે એમ હતું એટલે કામ કરી ને વહેલો ૮ વાગ્યે ઘેર જવા નીકળ્યો તો… (હા ભાઈ રાત્રે ૮ વાગ્યે એટલે મારા માટે ઘણું વહેલું કહેવાય.. ). રવિવાર પૂરો આરામ માં નીકળ્યો. કંઈ ખાસ ફરવા કે બીજે ક્યાય ગયા નહિ. સાંજે કોકુ ને એના નાના ને ત્યાંથી લાવાનો હતો એ લેવા ગયા ને સીધા ઘેર જ આવ્યા. સોમવારે પણ તબિયત નરમ હતી પણ દિવસ કાઢ્યો. બપોરે સારું નતું લાગતું એટલે જમ્યો જ નહિ. રાત્રે લગભગ ૧૨ કે ૧ વાગ્યે જમ્યો હતો. એમાં પણ ભાવતું ભોજન હતું એટલે દબાયું હતું. સવારે ઉઠતાની સાથે જ તબિયતે જવાબ આપ્યો. તળબાતોડ મિત્રોને ફોન કરી ને જણાવ્યું કે ઓફીસ નહિ અવાય. ઘેર થી થોડા કામ સંભાળ્યા. પણ બપોરે તો પાછું ઘણું ખરાબ હતું એટલે દવા પીને સુઈ જ ગયા. સાંજે દવા લેવા ગયા પાછા. હમણાં થોડું સારું છે. સાંજે ઓફીસ થી જ એક પ્રોજેક્ટ માટે ફોન આવી ગયો. બીજા એક પ્રોજેક્ટ માટે ના અપડેટ નો ફોન આવી ગયો (છોકરા મોટા થઇ ગયા છે હવે.). સવારે થોડું જમ્યો હતો ને ચીકુ ખાધા. એકદમ બીમાર માણસ હોઉં એવી અનુભૂતિ થઇ :). (મને ચીકુ બીમાર માણસ નો ખોરાક લાગે.) સાંજે પણ ખીચડી જ બનાવામાં આવી છે મારા માટે :|. રાત્રે થોડું સારું થશે તો થોડું ફેસબુક કરવાનું મન છે. (એક પ્રોજેક્ટ માં ફેસબુક એપ્લીકેસન પર એક કામ છે એટલે ઓપન ગ્રાફનુ થોડું વાંચવાનું છે. બાકી તો દિવસના અંતે જોઉં કે મિત્રો એ શું અપડેટ કર્યા અને શું ફોટા મુક્યા એ જોઈ લઉં છું.) ચાલો હવે જમવા જાઉં છું..